ועדת הכספים, כנסת 16, פרוטוקול מספר 310, 2005-12-28 10:55

יעקב ליצמן: אנחנו עוברים להצעה לסדר של חבר הכנסת בנלולו.

1028: בתקציב 2005 היה סיכום עם האוצר להעביר 4 מיליון שקל עבור 5 נקודות הזנקה בצפון.

1028: אנחנו, לאורך כל השנה, דיברנו עם קובי הבר ועם האוצר שהעבירו אך ורק 2 מיליון שקל למשרד הבריאות, בהתכתבות עם קובי הבר, על ההפרש שנותר, שזה 2 מיליון שקל - לשנת 2005, כאשר אמרנו , על מנת להחזיק את זה גם ב- 2006, נדבר על זה בתקציב 2006 שזה יהיה קבוע בבסיס התקציב.

1028: אני כבר מספר חודשים בבדיקות, גם עם המנכ"ל וגם עם העובדים ואני שומע שהאוצר לא העביר את ה- 2 מיליון הנותרים.

1028: ראינו מה קרה אתמול בקרית שמונה, ולצערי, אם ההפרש של ה- 2 מיליון שקל לשנת 2005 לא יעברו, זה אומר שחמשת הנקודות תיסגרנה מיידית.

1028: לכן אני מבקש, אדוני היושב ראש.

1028: אנחנו נשמע את האוצר.

1028: אם לא, אחרי מה שקרה אתמול בקרית שמונה ובסביבה - אין לטפל באף פניה של האוצר שמגיעה לפה, כשהאוצר לא עומד במילה שלו שהוא הבטיח לשלם את הכסף הזה מלפני מספר חודשים.

יחיאל חזן: אני רואה שהעסק הזה של מד"א כל פעם מגיע לשולחן הוועדה מחדש.

יחיאל חזן: בשנה שעברה, לפני התקציב, נאלצנו שום לחזק את נקודת ההזנקה, גם ברמת הגולן, גם בקרית שמונה, גם ביש"ע.

יחיאל חזן: הדבר הזה לא יכול לעלות על הדעת.

יחיאל חזן: כאשר אנשים נמצאים במקום שיש בו סיכון חיים, ולא נותנים להם שירותי בריאות.

יחיאל חזן: מדינת ישראל, שיש לה היום בקופה מעל 10 מיליארד שקל - הגיע הזמן שזה ייכנס לבסיס התקציב, ושזה לא יגיע בכל פעם לשולחן הזה.

אלי בין: מעבר למה שאמר חבר הכנסת חזן אני רוצה להוסיף שהיתה התחייבות ממשלה לסכום של 1.8 מיליון שקל עבור ניידות טיפול נמרץ בעיר שדרות.

אלי בין: מד"א הוסיף שם שתי ניידות והכסף שהועבר - -

יעקב ליצמן: מה החוב אליך?

אלי בין: כרגע חייבים עבור ניידת טיפול נמרץ בשדרות – מיליון שקל, ועבור גבול הצפון - 2 מיליון שקל.

אלי בין: אלה החובות ל- 2005.

יעקב ליצמן: אז כמה זה יחד, 3 מיליון שקל?

אלי בין: עבור 2005, אבל הבעיה היא לא רק ‏2005.

אלי בין: אנחנו מסיימים את 2005 - - -

יעקב ליצמן: תקציב 2006 לא עלה בכלל.

יעקב ליצמן: ל-2006 נגיע.

אלי בין: אז נצטרך לקבל הנחיות.

יעקב ליצמן: אני קודם כל רוצה לשמוע את משרד הבריאות.

רות רלב"ג: אנחנו פנינו וניסינו ולהשיג את הכסף הזה שיש לגביו סיכומים, ולצערי – לא הצלחנו.

רות רלב"ג: אין מחלוקת שעל ה- 2 מיליון שקל יש הסכמה, והכסף הזה לא הגיע עד היום למרות דרישות תקציביות מאד ברורות שלנו, בכתב ובעל פה.

רות רלב"ג: גם לגבי שדרות – זהו החלטת ממשלה.

רות רלב"ג: היה לפני חודש מכתב אחרון של המנכ"ל שלנו למשרד רוה"מ, שאמר שהיתה התחייבות, ואם מישהו בממשלה רוצה להחליט שההיערכות הזו מיותרת, אז שיתכבד בבקשה להעביר החלטת ממשלה.

רות רלב"ג: אי אפשר להחזיק את השירותים האלה בלי לממן אותם.

רות רלב"ג: לגבי 2006 - אני רוצה להוסיף שנקודת המוצא לגבי נקודות ההזנקה יכולה להיות כזו שיידרש משרד הבריאות או יידרש מד"א מדי שנה לאשרר את הנושא של קיומן, אבל אם מלכתחילה התקציב, בכל פעם, הוא חד פעמי, אז בשנה מעין זו, שבה 6 חודשים לא צפוי לנו תקציב, הלכה למעשה – מד"א לא תוכל להסתכן, והיא תיאלץ לסגור את הנקודות האלה, עד שיעבור התקציב, אלא אם כן יוחלט אחרת.

יובל פרידמן: דבר ראשון – לגבי 2005 - לא אמורות להיות למד"א דרישות, בגלל שיש הסכם שהוסכם, והאוצר מילא אחר חלקו בהסכם.

יובל פרידמן: אני רוצה לסייג את זה - -

1028: מה עם ה- 2 מיליון שקל?

יובל פרידמן: בתוך ההסכם הזה הובטחו 2 מיליון שקל לבסיס, -- 2005 - -.

יובל פרידמן: על זה אין ויכוח.

1028: תסביר, אדוני - איפה ה- 2 מיליון ל-2005 שעדיין לא שולמו.

1028: קודם כל, תן לי תשובה לדבר הזה.

יובל פרידמן: אני רואה הסכם עם מד"א שכתוב בו: "סיכום זה ממצה את כל דרישות מד"א בנוגע לתקציב 2005" וכל הדברים שכתובים במסמך הזה - -

1028: יושבת לידך רות רלב"ג, החשבת, שאומרת שהיה פה סיכום בוועדת הכספים, גם עם קובי הבר, ועם כל הנוגעים בדבר, שהם צריכים להעביר 4 מיליון.

1028: העברתם 2 מיליון.

1028: איפה עוד 2 מיליון?

יובל פרידמן: כל הכסף – 3 מיליון לפעילות בצפון בשנת 2004, ועוד 2 מיליון שקל לפעילות בצפון, ועוד 4 מיליון שקל נוספים - -

1028: זה מעבר ל-7 מיליון.

יובל פרידמן: כל הכסף הזה הועבר.

רות רלב"ג: בהסכם – כן.

רות רלב"ג: הכסף הזה הוא מעבר.

בנימין אלון: לי אין הערה בתחום התקציבי, למרות שאני אף פעם לא מערב – פשוט קיבלתי כמה מכתבים.

בנימין אלון: אני אתמוך בכל - -.

בנימין אלון: הגיעו אלי כמה פניות.

בנימין אלון: כל ילדיי היו מתנדבים במד"א.

בנימין אלון: הגיעו מכתבים לגבי שבת במד"א שאין שום היערכות - יש רישומים מיותרים בהרבה דברים, כך שכל המתנדבים שהם שומרי מצוות בשבת לא יכולים להתנדב.

בנימין אלון: אני מבקש שתיכנס לסוגיה הזו, תפתור אותה.

חיים אורון: ברגע שיש מחלוקת בין משרדי ממשלה, בין המשרד המקצועי לבין האוצר - אני תומך במשרד המקצועי.

חיים אורון: אל תהפכו אותנו לשופטים.

חיים אורון: אם רות רלב"ג אומרת כך, שעל פי דעת מנכ"ל משרדה, אתם חייבים – מיליון שקל, אז אתם חייבים להסביר למה הם טועים.

חיים אורון: להגיד שההסכם בוצע – לנו אין שום דרך לבדוק את זה.

חיים אורון: להם יש דרך לבדוק את זה.

חיים אורון: אתם באים לפה, שני משרדי ממשלה.

חיים אורון: משרד אחד, המשרד המקצועי אומר לנו שהתביעה של מד"א צודקת, ואתם אומרים: לא, ביצענו את הכל.

חיים אורון: עכשיו יהפכו אותנו פה - וזה קורה באין סוף מקרים - רות רלב"ג נתנה לי את המכתב של אבי ישראלי .

חיים אורון: אני מכיר אותו לא מהיום.

חיים אורון: הוא לא היה כותב מכתב כזה סתם.

חיים אורון: אז אי אפשר להגיד בוועדה שמבחינתנו אין בעיה, ונגמר העניין.

חיים אורון: מה אתה רוצה, שאני אחפש את ה-2 מיליון האלה?

יובל פרידמן: לא.

יובל פרידמן: אני אסביר.

חיים אורון: רק דקה.

חיים אורון: זו היתה הערה ראשונה.

חיים אורון: הערה שניה - גם מהנייר של מד"א, אדוני היושב ראש - הבור הגדול הוא לא פה.

חיים אורון: הוא אצל הרשויות המקומיות.

חיים אורון: מי שלא מבין שהמדיניות המוצלחת של השנתיים האחרונות – כך היא נראית, אז היה לנו לפני שבוע את הכבאים, ולפני שבועיים את המועצות הדתיות, עכשיו זה מד"א ומחרתיים זה יהיה כולם.

יעקב ליצמן: למה חיים אורון לא אומר מי גרם לזה?

יעקב ליצמן: מי היה שר הפנים?

יעקב ליצמן: מאיזו מפלגה הוא היה?

חיים אורון: אני רוצה להגיד ליושב ראש- שר האוצר היה ביבי נתניהו, ראש הממשלה היה שרון, יושב ראש ועדת הכספים היה - -

קריאות: - - -

חיים אורון: אתם הצבעתם בעד.

יעקב ליצמן: לא.

יעקב ליצמן: נגד.

יעקב ליצמן: יש לי כלל ברזל - כל מה ש "שינוי" מצביע בעד - אני נגד.

חיים אורון: אלה בעצם תעודות הציון של המדיניות.

חיים אורון: כי איפה היא נפרמת?

חיים אורון: במד"א, בכבאים, במועצות דתיות.

חיים אורון: בכל המקומות האלה - שם, פתאום, העסק נפרם.

חיים אורון: והוא נופל.

חיים אורון: החוב גדל במשך שנתיים מ-6.2 מיליון ל-14 מיליון.

חיים אורון: אם זה היה הממוצע, ברובו, הבור לא היה קיים היום.

ניסן סלומינסקי: זה לא רק המדיניות הזו.

ניסן סלומינסקי: כל השנים יש חובות - אתה נתפס על משהו שהוא לא רלבנטי.

חיים כץ: איפה נציגי מפלגת העבודה?

יעקב ליצמן: ואיפה "שינוי"?

חיים כץ: איפה נציגי מפלגת "העבודה"?

חיים כץ: לא מעניין אותם מד"א?

חיים כץ: איפה מגן העמלים, עמיר פרץ?

יעקב ליצמן: ואיפה "שינוי"?

יצחק כהן: אני מראש מודיע- אני תומך במד"א.

יצחק כהן: רק תני לי הסבר, רות רלב"ג איך זה שהוא אומר שההסכם מבחינתם מוצה.

יצחק כהן: אני מכיר את ההסכם, אבל לפרוטוקול זה חשוב מאד.

רות רלב"ג: אני אסביר: נערך הסכם לגבי תקציב 2005.

רות רלב"ג: בהסכם הזה סוכם שנקבל 2 מיליון שקל בבסיס, בגבול הצפון.

רות רלב"ג: חודשיים לאחר מכן היתה פגישה של שר האוצר, דאז, מר ביבי נתניהו, עם ראש עיריית קרית שמונה, שבה סוכם על מתן 2 מיליון שקל נוספים.

רות רלב"ג: הכסף הזה לא הגיע עד היום.

יצחק כהן: קיבלת תשובה?

יובל פרידמן: כן.

ניסן סלומינסקי: תנו לו להסביר, לא נותנים לו להסביר.

יעקב ליצמן: אני לא רוצה להיכנס לוויכוח בין האוצר לבריאות - מי אשם, מי נתן את ההוראה.

יעקב ליצמן: דבר אחד אני מבקש - הפער שמדובר בו הוא לא כסף גדול.

יעקב ליצמן: מעבר לפוליטיקות - על זה אנחנו מתאחדים, כולנו.

יעקב ליצמן: אני חושב שמן היושר הוא לבוא ולהגיד - יש כאן ויכוח, ספק אם אתה צודק, וספק אם לא -ואני לא רוצה להיכנס לשאלה מי צודק.

יעקב ליצמן: בואו נתאחד כולנו שצריכים להציל את 2005.

יעקב ליצמן: על 2006 נעשה דיון נוסף.

יעקב ליצמן: לגבי מד"א בעניין 2006 נעשה דיון נפרד.

יעקב ליצמן: אני מבקש לדעת האם מישהו מחברי ועדת הכספים לא מצטרף להצעתי.

יעקב ליצמן: כולם מסכימים?

יעקב ליצמן: אני מבקש, על דעת כל חברי ועדת הכספים - להעביר להם את הכסף בכדי לא לסגור את התחנות האלה.

יעקב ליצמן: על 2006 נעשה דיון מסודר.

יעקב ליצמן: נראה בדיוק מי יהיה שר הבריאות, מי יהיה שר האוצר, מי יהיה ראש ממשלה, מי יהיה חברתי.

יעקב ליצמן: נפתח את כל הדברים מחדש, אבל כרגע, אין לנו אפשרות אחרת.

יעקב ליצמן: לכן, אני מציע – כשתבוא פניה נוספת, אני, בעזרת השם מבטיח – אם אשב כאן, שנאשר.

יובל פרידמן: הבעיה שלנו היא שכל מה שמגיע למד"א - הועבר - -

חיים כץ: אתה מבין עברית, מה שהוא אמר?

יעקב ליצמן: אתה צריך לדאוג - וגם אנחנו צריכים לדאוג לעניין, לאו דווקא בבחירות.

יעקב ליצמן: זה לא עניין פופוליסטי.

יעקב ליצמן: אף אחד לא ייתן לך יד כרגע לא להעביר כסף ולסגור את מד"א.

יעקב ליצמן: אני מציע לך ללכת אל קובי הבר, ואני אחכה כאן, תחזרו אלי.

יעקב ליצמן: זה לא הרבה כסף.

יעקב ליצמן: או שתשב אתם, ותגיע אתם להסדר.

רות רלב"ג: רציתי לבקש שוב – אני משוכנעת שהבנת אותי בפעם הראשונה.

רות רלב"ג: אני מבקשת מחברי הוועדה לשקול שוב את 2006.

רות רלב"ג: צריך להבין שכיוון ש-12 מיליון ושש מאות מהתקציב שלהם הוא חד פעמי - זה לא יוכל להמתין חצי שנה.

רות רלב"ג: המשמעות של זה, והם פנו אלינו בכתב - הם הודיעו לנו שהחל מהשבוע הבא הם יסגרו חלק מנקודות ההזנקה.

1028: לסגור את הכל באוצר.

1028: לא להעביר שום דבר של האוצר, נקודה.

קריאות: - - -

1028: יש לי שאלה - הבעיה ב-2006 - למה זה מעניין עכשיו?

קריאה: כיוון שזה לא בבסיס התקציב.

קריאה: אם זה היה בבסיס התקציב- היינו יכולים לעבוד.

חיים אורון: אני חושב שקובי הבר היה צריך לבוא לפה ולהסביר לנו, קודם כל.

חיים אורון: הרי זו לא רק הבעיה של הבריאות.

חיים אורון: יש לך מאות בעיות כאלה, בתקציב.

חיים אורון: אתה יודע איך הוא יפתור את זה?

חיים אורון: – לא.

חיים אורון: אז שיבוא לפה, אלוהים אדירים.

יעקב ליצמן: אני מציע לך - תחזור לאוצר.

יעקב ליצמן: בשמי ובשם חברי ועדת הכספים: אנחנו מבקשים לסגור את שנת 2005.

יעקב ליצמן: יש ויכוח, ואין לי זמן לבדוק את זה.

יעקב ליצמן: תחזור עם פניה היום - נשתדל להעביר את זה.

יעקב ליצמן: לגבי 2006 - נראה אחר כך מה לעשות.

אלי בין: אני רוצה שתסביר לי איך אתה רוצה שנעבוד.

יעקב ליצמן: אני אומר דבר כזה - אם עכשיו תנדנדו לאוצר על 2006 – גם על 2005 לא תקבלו.

אלי בין: על 2005 לא העבירו לי 3 מיליון שקל.

חיים כץ: הוא אומר שמבחינתו שהבעיה תתפוצץ עכשיו ולא עוד שבועיים.

חיים כץ: הוא אומר שמבחינתו שלא יתנו לו - - הוא לא יודע לחיות עם מה שנותנים לו.